Figuren befinder sig helt i forgrunden i et fladt billedrum, som afgrænses bagtil af stenpladen og den mørke baggrund. Lyset falder oppefra fra venstre på sceneriet og fremhæver figurens muskuløse ryg og leopardskindets stoflighed. Der opstår en dramatisk kontrast mellem lys og skygge, idet kunstneren ligesom henter figuren ud af mørket. Abildgaards brug af farver er meget utraditionel for den tid: “Hudens toner går imellem en lys gul og en stærk rosa til den mørkt brune farve i skyggerne.”<ref>Christensen, Charlotte ''Maleren Nicolai Abildgaard''. Gyldendal. København 1999, s. 17</ref> Figuren udfylder rammen fuldstændig, og kompositionen domineres af den stærke diagonal i det højre lår.
Maleri Kultur